De același autor

Se face îndată un an de când a fost lansată pe piața media tema „statului paralel“, la fel de misterios ca fenomenele din Triunghiul Ber­mu­delor. Există publicații și televiziuni care în­trețin sistematic „dezbaterea“ unei ficțiuni create cu me­to­dă și repetate conform regulii propagandei, formulate ex­pli­cit de Goebbels: „Un subiect de propagandă trebuie re­pe­tat, însă nu dincolo de punc­tul unde își pierde eficiența“. Partea a doua a principiului pro­pagandei naziste pare să fie ignorat de presa care îl prac­tică, fiindcă tema este to­cată zilnic până la exasperare. Tehnicile ma­ni­pu­lării, descrise pe larg, din perspectivă mai de stânga sau mai de dreapta, de Vladimir Vol­koff, Jean-Noël Kapferer, Henri-Pierre Ca­tha­la, Kathleen Taylor și de numeroși teo­re­ti­cieni noi ai fenomenului „fake news“, se ba­zează pe constatarea simplă că analiza ra­țio­nală și informată a mesajelor este apanajul unui seg­ment restrâns din public, publicul larg fiind in­format superficial, stimulabil emo­țional, deci expus manipulării și teoriilor cons­pirației.

Lansat de Evenimentul zilei, care alimentează sârguincios imaginea fictivă a „statului pa­ra­lel“, subiectul a născut „pui vii“: niște comisii parlamentare care au pornit anchete fără obiect precis. Pe frontispiciul on­line al ziarului apar la loc de maximă vi­zi­bi­li­ta­te trei ca­sete: Dosar „Noi suntem Sta­tul!“, Dosar Arhiva SIPA, Do­sar Alegeri 2009. Aces­tora le co­respund trei comisii par­la­mentare care audiază de luni bune personaje scoase din cavernele corupției politice și invocate în serialele per­pen­diculare trasate de EvZ. După principiul vaselor co­mu­ni­can­te, ca să facem loc și fizicii, nu doar geometriei, declarațiile date la co­mi­sii alimentează campania de ma­nipulare, sunt preluate de televiziunile afiliate PSD-ALDE – Antena 3, RTV, emisiuni de la B1 TV și TVR - și transformate într-un borș cu in­grediente de conspirație: în vastul tablou pot în­căpea unele peste altele instituții ale sta­tului ca DNA, SRI, Parchetul General, DIICOT, CSM, ÎCCJ, ANI, CNSAS etc., Comisia Eu­ro­peană, CIA, am­ba­sadele SUA, Marii Britanii, Ger­maniei, Olandei etc., Banca Națională, multinaționalele, socie­tatea civilă, Soros, Io­han­nis, Kövesi, Coldea, Liviu Maior, Augustin La­zăr, Livia Stanciu, Cristina Tarcea ș.a.m.d. Ni­ciodată Putin. Luni la rând se inoculează ide­ea că țara nu e con­dusă de cei care se află la gu­vernare, ci de forțe oculte care vor răul Ro­mâ­niei. Pentru pu­blicul rațional, e limpede că, dincolo de țintele imediate destinate să îi sca­pe pe infractorii po­litici de pușcărie, adică schim­barea legilor jus­tiției, înlăturarea unor șefi de instituții care țin stindardul anti­co­rupției ș.a., ata­cul vizează temelia demo­cra­ției: „statul pa­ralel“ nu este altceva decât sta­tul de drept ca­re trebuie ani­hilat. La acest pro­iect hăr­ni­cește un angrenaj alcătuit din pre­sa clasică (EvZ, Jurnalul, DC News, Coti­dia­nul etc.) și nu­meroase site-uri in­ventate pen­tru a face hăr­mălaie cu știri fal­se, politicieni, demnitari, frus­trați ai ins­ti­tu­țiilor vizate, care denigrează neobosit orice în­cer­care de cla­ri­fi­care. Titlul articolelor și bur­tierele televi­ziu­nilor sunt in­va­riabil însoțite de marcaje sen­zaționaliste ca „incendiar“, „bom­bă“, „ex­plo­ziv“ etc.

În numele armatei care luptă împotriva „sta­tu­lui paralel“ vorbesc cei aflați azi la putere, asociați cu personaje suspecte și politicieni com­promiși, de regulă cercetați penal, având ca vârf de atac pe Liviu Dragnea și pe Călin Po­pescu Tăriceanu. Considerată „capodopera gân­dirii politice“ a lui Dragnea de Florin Ne­gru­țiu de la Republica, campania „statului pa­ralel“, ambiguizată și cu alți termeni ca „bi­nom“, „culoare“, „acoperiți“ (jurnaliști, oen­giști), are scopul de a convinge că rateurile gu­ver­nării, mai preocupate de soarta puș­că­ria­șilor decât de bunăstarea promisă ce­tă­țe­ni­lor, se da­torează altora, iar nu guvernanților. „Au mai existat Guverne care să se fo­lo­seas­că de pro­pagandă în promovarea progra­mu­lui de gu­vernare, dar nu s-a întâmplat ni­cio­dată ca pro­paganda să înlocuiască pe de-a întregul gu­vernarea. S-a mai întâmplat ca Par­tidul să gu­verneze prin televiziune, dar nu s-a în­tâm­plat niciodată ca Partidul să fie o anexă a te­le­viziunii“, subliniază Negruțiu fe­no­menul stra­niu al otevizării cu audiență to­xi­că a Antenei 3 și a RTV, în beneficiul PSD-ALDE. Dar tema marii conspirații dezvăluie, invo­lun­tar, o frus­trare a puterii actuale, relevată în­tr-un edi­to­rial al revistei 22 de Andrei Cor­nea: „Frus­trar­ea că, după cinci ani de gu­ver­nare, nu con­tro­lează totuși întreg statul real: din păcate, pare coaliția să spună, există un «rest» care a rămas deocamdată «pa­ra­lel»... adică cvasi-intangibil“. Mulțimea ieșită la proteste în iarnă și zilele acestea face parte din „res­tul“ rezistent, care nu se demoralizează.